# Llum

La llum és un fenomen físic, una forma d'energia, la porció de l'espectre electromagnètic que per la seva acció en impressionar els òrgans de la vista permet de veure els cossos.

## Citacions

* En els ulls del jove crema la flama. En els ulls del vell brilla la llum.
       — Victor Hugo
* Hi ha ombres fosques a la terra però les seves llums són més fortes en el contrast.
    (en anglès) There are dark shadows on the earth, but its lights are stronger in the contrast.
       The Pickwick Papers, 1836. Chap. LVI. — Charles Dickens
* La llum és com l'aigua: ocupa, voluntària o involuntàriament, el seu lloc, i al moment s'anivella.
    (en francès) La lumière est comme l'eau: elle se fait, bon gré, mal gré, sa place, et prend à l'instant son niveau.
       'De la couleur et de l'effet', «Notes et pensées d'Ingres sur la peinture et le dessin» a la Gazette des beaux-arts, 1869. — Jean-Auguste-Dominique Ingres
* Caminar amb un amic a la foscor és millor que caminar sol a la llum.
    (en anglès) Walking with a friend in the dark is better than walking alone in the light.
       — Helen Keller
* L'arquitectura és el joc magistral, correcte i magnífic de formes acoblades a la llum.
    (en francès) L'architecture est le jeu savant, correct et magnifique des formes assemblées dans la lumière.
       Vers une architecture, 1923. — Le Corbusier
* L'amor és l'únic esport que no se suspèn per manca de llum.
    (en castellà) El amor es el único deporte que no se suspende por falta de luz.
       — León Daudí
* La fotografia és l'estudi de la llum.
    (en anglès) Photography is the study of light.
       The Independent, 3 de març de 1994. — Annie Leibovitz

## Dites populars

* A cada casa hi ha llum.
* En lloc de donar llum, donen fum.
* Ni dona ni blat amb llum sia mirat.
* Per conversar no han de menester llum.
* Qui no serva es llum dret, s'oli vessa.
* Qui porta llum, en guanya moltes més.
* Sense llum, ningú hi veu.
* Un llum encès an es sol, no fa claror.

## Frases fetes i locucions

* Donar a llum.
          Parir un infant.
* Donar (o treure, o fer sortir) a llum.
          Publicar una obra.
* Donar (o tenir) llum verd.
          Donar (o tenir) llicència per a fer una cosa.
* Esplugar-se tots amb un llum.
    (var.) Colgar-se tots amb un llum
          Ésser de la mateixa mena, fer bona companya, sobretot per a obrar coses dolentes.
* Esser com qui posa oli a un llum.
    (var.) Colgar-se tots amb un llum
          Ésser un gran remei, eficaç i ràpid
* Ésser un llum.
          Ésser inepte, negat.
* Estar com un llum.
          No estar bé del cap, no ésser-hi tot.
* Fer llum.
          Dirigir-li la claror d'un objecte lluminós.
          Portar llum a un enterrament.
* Fer llum a les aranyes.
          Fer molt poca claror un llum.
* Fer-li llum el dimoni.
          Venir-li bé la sort, tenir molt bon èxit en les seves coses, com si tingués una protecció extranatural.
* No ser bo per a portar llum a una presó.
          No servir per a res
* No servir per fotre ni per fer llum.
          Ésser una persona inútil, mancada totalment d'aptituds.
* Oli en un llum!
          Expressió usada per a indicar l'eficàcia, la rapidesa, l'oportunitat, d'un remei, d'una solució.
* Pren llum de Na Pintora!
          Es diu per recomanar que es prengui exemple del que ha passat a algú i que pot passar-nos a nosaltres.
* Saber on se penja el llum.
          Saber bé les tresques, els racons d'una casa, d'un lloc determinat.
* Servar es llum dret.
          Fer bondat, obrar molt rectament.
* Sortir a la llum.
    (var.) Treure a la llum.
          Aparèixer, manifestar-se, descobrir-se, alguna cosa secreta amagada.
* Tenir poca llum.
          Tenir pocs diners.

## Endevinalles

* En un trosset hi ha un ocellet que es menja les tripes poquet a poquet.
* Per onsevulla em veuen tant si és d'hivern com d'estiu, de dia sempre som mort i en sa nit és quan som viu.
    (var.) Per qualsevol lloc em veuen tant si és l'hivern com l'estiu, de dia sempre sóc mort i de nit és quan sóc viu.
* Què és això? Una pota d'ase que no cap a casa.
          Un llum anomenat pota d'ase
* Què és una cosa que per molt poc forat passa?
* Rodó com una fava, no cap en tota la casa.
* Una cosa com una bellota que per tota la casa retrota.
* Una cosa com una cosa, una cosa com una gla, a totes les cases n'hi ha i per tota la casa va.
* Una cosa com una gla que per tota la casa va.
* Una cosa com una oliva i no cap en cap botiga.
    (var.) Una cosa com una oliva que no cap en una botiga.
* Una cosa petita, petita i no cap a casa.

## Referències

* ↑ Bolinches, 2005.
* ↑ Khurana, Simran. «Charles Dickens Quotes». About.com. About.com, cop. 2012. Arxivat de l'original el 1443079376. [Consulta: 13 agost 2012].
* ↑ Ingres, J.-A. D. «Notes et pensées d'Ingres sur la peinture et le dessin». Dossier: Ingres Jean-Auguste Dominique. Encyclopédie de l'Agora. Arxivat de l'original el 1471865170. [Consulta: 17 febrer 2017].
* ↑ Lewis, Jone Johnson. «Helen Keller Quotes». About Women's History. About.com, cop. 2012. Arxivat de l'original el 1480786413. [Consulta: 15 febrer 2014].
* ↑ «A la mémoire de Le Corbusier. Hommage du Gouvernement par Mr André Malraux, ministre d'Etat chargé des Affaires Culturelles le 1er septembre 1965». Actualites. Ministère de la Culture et de la Communication de France. [Consulta: 17 desembre 2016].
* ↑ Doval, 2008.
* ↑ Angela, Lambert «Talking pictures with Annie Leibovitz». The Independent, (03-03-1994) [Consulta: 21 abril 2017].
* 1 2 3 4 5 6 7 8 9 10 11 12 13 14 15 16 17 18 19 Alcover, Antoni M.; Moll, Francesc de B. «Llum». A: Diccionari català-valencià-balear. Barcelona: IEC, 2002.
* 1 2 3 «Llum». Diccionari de la llengua catalana de l'IEC. Barcelona : Institut d'Estudis Catalans.
* 1 2 3 4 «Llum». Gran Diccionari de la Llengua Catalana. Barcelona: Grup Enciclopèdia Catalana.
* 1 2 3 4 5 6 7 8 Amades, 1982.
* ↑ Salvà, 1983.
* ↑ Briz i Fernández, Francesc Pelagi. Endevinallas populars catalanas (en català antic). Barcelona: Llibreria d'Edualt Puig - Llibreria d'Alvar Verdaguer, 1882.
* ↑ Escoles Nacionals de Sant Josep, 1985.
* ↑ Serra i Boldú, 1922.

## Bibliografia

* Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.
* Doval, Gregorio. 1001 citas y frases ingeniosas sobre el Amor, el Sexo y el Matrimonio. Madrid: Nowtilus, 2008. ISBN 9788497634236.
* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Serra i Boldú, Valeri. Enigmística popular: endevinalles i altres jocs d'esperit. Barcelona: Políglota, 1922 (Minerva. Col·lecció popular dels coneixements indispensables; 36).
* Salvà, Francesc. Recull d'endevinalles. Barcelona: Salvatella, 1983 (Una mica de tot).
* Escoles Nacionals de Sant Josep. Endevinetes (en català). 1a edició. Eivissa: IEE, 1985 (Col·lecció "Nit de Sant Joan").